Praktika Roskildes
Tallinna Teeninduskooli teise kursuse pagariõpilased said 2019. aasta aprillis võimaluse külastada Meat Trade kutsekooli Roskildes Taanimaal. Evelin Soitu kandideeris välispraktikatele juba varasemalt koos rühmakaaslastega, aega kandideerimisavalduste täitmiseks nappis tavapäraselt ja seda enam tuli olla hoolikas. Välispraktika partneri valmine tekitas kandidaatides suurt elevust. Evelin andis endale lubaduse, et proovib kindlastikandideerida ning oli ülimalt õnnelik, kui sai võimaluse sooritada oma kondiitripraktika Taanis. Koos Eveliniga sooritassid praktika sama partneri juures veel üheksa õpilast.
Enne lennupiletite ostmist meilt küsiti, kas me oleme oma otsuses kindlad. Välispraktika on suur väljakutse, mis nõuab uues kohas kohanemist. Ma arvan, et paljud meist olid mures, sest me ei teadnud, mida teiselt riigilt oodata. Ka mina pabistasin, sest ei olnud oma võimetes päris kindel. Suutsin end rahustada mõtetega, et igal juhul mul pole midagi kaotada ja ma olen juba palju vaeva näinud selle praktika saamiseks. Kui lennupiletid olid ostetud ja praktika algus lähenes, oli aeg hakata sõlmima kokkuleppeid õpetajatega ja pakkima kohvreid. Meie kooli õpetajad olid väga mõistlikud ja tulid meile igati vastu: osad tööd saime ette teha ja teised jätsime tagasituleku ajaks.
28. aprillil saabusime Kopenhaageni lennujaama, sealt meid viidi bussiga otse kooli juurde. Õpilaskodu, kuhu meid majutati, oli õppehoonetega ühendatud. See oli väga mugav, sest meie praktika toimus kooli õppelaborites ja me ei pidanud praktikale minemiseks koolist väljuma. Esimesed muljed olid positiivsed. Koolihoone oli hiljuti renoveeritud ja ruumid olid puhtad ja avarad. Meid vastu võtnud kool oli väga lahke ja juba esimesel päeval me saime palju erinevaid pabereid, nagu tunniplaan, kooli ja õpilaselamut tutvustavad infolehed ja retseptide kogumik. Ma olen eriti tänulik retseptide kogumiku eest, sest me võisime seda endaga Eestise tuua. Tunniplaan oli hästi planeeritud, see hõlmas nii labori- kui klassitunde, ekskursioone Roskildes ja Kopenhaagenis. Juba esimesel päeval meile tutvustati Roskilde linna. Saime teada, kus asuvad lähimad poed, rongi- ja bussipeatus. Päeva lõpus külastasime Taani kõige tähtsamat toomkirikut, mis asub Roskilde raekoja platsil.
Praktika ajal meid koolitasid kaks kohaliku õpetajat, Anette ja Bo. Nad olid välismaalt tulnud õpilastega harjunud ja julgustasid meid igati inglise keelt rääkima. Nad mõlemad olid oma ala meistrid ja nende huumorimeel muutis meie praktika meeldejäävaks. Mind kütkestas nende kirg nende töö vastu. Kui Bo viis meid tutvuma Kopenhaageni vanimate ja silmapaistvamate pagari- ja kondiitriäridega, ta peatus iga kohviku juures, et rääkida sellest pisut lähemalt. Igas kohvikus oli midagi erilist ja Bo seletas, kuidas nad põimivad vanu traditsioone uudsete võtetega. Ta muutis meie silmis lihtsa leivavalmistamise kunstiks.
Koolis olid laboritunnid väga mitmekülgsed. Me jõudsime lühikese ajaga läbi teha väga palju erinevaid tooteid: leibasid, pulmatorte, šokolaadi- ja lutsukomme, mitmesuguseid kooke ja küpsiseid. Praktika lõppedes korraldati kohvikumüük, kus me pidime müüma enda valmistatud tooteid. See võttis kokku kõik, mida me olime praktika jooksul õppinud. Õpilaskohviku päev oli töökas päev, sest kõik tooted pidid olema valmistatud ja serveeritud kindlaks ajaks. Ma olin üks nendest, kes teenindas kliente. See oli suurepärane kogemus, sest sain harjutada inglise keeles rääkimist. Tihti klient ei teadnud soovitud toote nimetust ja ma pidin seda kirjelduse järgi üles otsima. Klientideks olid kooli töötajad, õpilased ja kõik, kellel oli huvi magusa vastu.
Lisaks eestlaste grupile viibisid samal ajal Roskildes praktikal ka Leedu õpilased. Nii oli vajalik baltlaste koostöö, mis osutus mõnikord keeruliseks, sest osalejad valdasid inglise keelt erineval tasandil. Kutsealaste oskuste poolest olid leedulased vilunumad, sest nad olid kondiitriametit kauem õppinud, ka neil said eestlased palju juurde õppida. Kokkuvõteks – välispraktika on jõukohane igaühele, kellel on soov oma ametit õppida. Evelin sai juurde enesekindlust ja keeleoskus muutus samuti paremaks.